Pacieńtka s HIS hľadá vhodný kolagénový doplnok pre artrózu a osteochondrózu
Dobry den, mam HIS, mozem uzivat Inca kolagen? Ak nie ake pripravky by boli pre mna vhodne? Mam na palcoch ruk arthrosis PIP, vyrazne DIP, risarthrosis MCC-I st.II osteofytoza, arthrosis RC st. II . Okrem ineho osteochondrozu, spondylartrozu, cervikalnulordozu. Dakujem moc za odpoved.
Dobrý deň,
ďakujeme za Vašu otázku.
Za predpokladu, že HIS je skratka pre histamínovú intoleranciu, informácie o vplyve výživových doplnkov na uvedenú diagnózu sú doposiaľ obmedzené. Napriek tomu mi nie je na základe dostupných zdrojov známy negatívny vplyv kolagénu na príznaky súvisiace s histamínovou intoleranciou, preto sa užívanie výživového doplnku Inca Collagen nevylučuje. Podstatná je vždy individuálna odpoveď pacienta, čo znamená, že aj potencionálne rizikové prípravky pri HIT u Vás nemusia vyvolávať žiadne komplikácie.
Vzhľadom však na viaceré prítomné diagnózy Vám odporúčam akékoľvek výživové doplnky konzultovať aj s ošetrujúcim lekárom, ktorý pozná Váš zdravotný stav. Ten Vám vie s výberom vhodných výživových doplnkov pomôcť aj s ohľadom na prebiehajúcu liečbu, ktorá mne nie je známa.
Prajem pevné zdravie.
S pozdravom
PharmDr. Veronika Kiabová